RHAN 5

CYDWEITHIO GAN BRIF GYNGHORAU
PENNOD 5

DARPARIAETH BELLACH MEWN PERTHYNAS Â CHYD-BWYLLGORAU CORFFOREDIG A RHEOLIADAU CYD-BWYLLGOR

Diwygio a dirymu rheoliadau cyd-bwyllgor

Cais gan brif gynghorau i ddiwygio neu ddirymu rheoliadau cyd-bwyllgor
78
1
Caiff y prif gynghorau ar gyfer y prif ardaloedd yn ardal cyd-bwyllgor corfforedig wneud cais ar y cyd i Weinidogion Cymru, yn gofyn iddynt ystyried gwneud rheoliadau o dan adran 80 i ddiwygio neu ddirymu’r rheoliadau cyd-bwyllgor a sefydlodd y cyd-bwyllgor corfforedig.
2
Ond ni chaiff cais o dan yr adran hon ofyn i Weinidogion Cymru ystyried—
a
diwygio rheoliadau cyd-bwyllgor er mwyn pennu swyddogaeth—
i
onid yw honno yn swyddogaeth i’r cynghorau sy’n gwneud y cais;
ii
onid honno yw’r swyddogaeth llesiant economaidd;
b
diwygio rheoliadau a wnaed o dan adran 74 (rheoliadau cyd-bwyllgor pan na fo cais wedi ei wneud) er mwyn—
i
hepgor neu addasu swyddogaeth sy’n ymwneud â gwella addysg neu drafnidiaeth;
ii
hepgor y swyddogaeth o lunio cynllun datblygu strategol;
iii
hepgor y swyddogaeth llesiant economaidd neu osod, addasu neu hepgor gwaharddiad, cyfyngiad neu derfyn arall ar arfer y swyddogaeth honno;
c
dirymu rheoliadau a wnaed o dan adran 74.
3
Ni chaniateir gwneud cais o dan yr adran hon yn gofyn i Weinidogion Cymru ystyried diwygio rheoliadau cyd-bwyllgor er mwyn pennu prif ardal (fel y bydd y cyd-bwyllgor corfforedig yn arfer swyddogaeth mewn perthynas â’r ardal honno) oni fo’r prif gyngor ar gyfer yr ardal honno yn un o’r ceiswyr.
A. 78 mewn grym ar 21.1.2021, gweler a. 175(1)(e)